Document ID: 31999D0344

31999D0344
L 131/72
JURNALUL OFÍCIAL AL UNIUNII EUROPENE
DECIZIA COMISIEI
din 25 mai 1999
de modificare a Deciziei 97/365/CE de stabilire a listelor provizorii cu unitățile din țări terțe din care statele membre autorizează importurile de produse din carne de bovine, porcine, ecvidee, ovine și caprine
[notificată cu numărul C(1999) 1374]
(Text cu relevanță pentru SEE)
(1999/344/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Decizia 95/408/CE a Consiliului din 22 iunie 1995 privind condițiile de întocmire, pentru o perioadă interimară, a listelor provizorii cu unitățile din țările terțe din care statele membre sunt autorizate să importe unele produse de origine animală, produse pescărești și moluște bivalve vii (1), astfel cum a fost modificată ultima dată prin Decizia 98/603/CE (2), în special articolul 2 alineatul (1),
(1)
întrucât, prin Decizia 97/222/CE (3) a Comisiei, se stabilește lista cu țări terțe din care statele membre autorizează importurile de produse din carne;
(2)
întrucât, pentru țările care figurează pe această listă, prin Decizia 97/221/CE (4) a Comisiei, s-au stabilit cerințele de sănătate animală și de certificare sanitar-veterinară pentru importul de produse din carne;
(3)
întrucât, prin Decizia 97/365/CE (5) a Comisiei, se stabilesc listele provizorii cu unitățile din țări terțe din care statele membre autorizează importurile de produse din carne de bovine, porcine, ecvidee, ovine și caprine;
(4)
întrucât Comisia a primit din Tunisia o listă cu unități, însoțite de garanții potrivit cărora aceste unități îndeplinesc toate cerințele de sănătate impuse de Comunitate;
(5)
întrucât o inspecție comunitară la fața locului a demonstrat că standardele de igienă din aceste unități sunt suficiente și că, în consecință, aceste unități pot fi înscrise pe o primă listă cu unități din care se poate autoriza importul de produse din carne;
(6)
întrucât, prin urmare, se poate stabili pentru Tunisia o listă provizorie cu unități producătoare de produse din carne;
(7)
întrucât măsurile prevăzute de prezenta decizie sunt conforme cu avizul Comitetului permanent veterinar,
ADOPTĂ PREZENTA DECIZIE:
Articolul 1
Anexa la Decizia 97/365/CE se modifică după cum urmează:
(a)
După punctul 6 din legendă se adaugă următorul punct 7:
„7
=
Produsele din această unitate ar trebui preparate din carne proaspătă obținută în conformitate cu Directiva 64/433/CEE (6) în abatoare aprobate de către Uniunea Europeană sau care satisfac cerințele de la articolul 21 litera (a) din Directiva 72/462/CEE (7).
(b)
Textul anexei la prezenta decizie se adaugă la anexa la Decizia 97/365/CE.
Articolul 2
Prezenta decizie se aplică de la 25 mai 1999.
Articolul 3
Prezenta decizie se adresează statelor membre.
Adoptată la Bruxelles, 25 mai 1999.

Labels: 17
5
0
3
6